Tiszagyulaháza Község Önkormányzata Polgármesterének **2021. április 8-án** – csütörtökön – a **veszélyhelyzet** és a veszélyhelyzeti intézkedések hatálybalépéséről szóló 27/2021. (I. 29.) Kormányrendelet, és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt felhatalmazás alapján – a képviselőkkel egyeztetve – meghozott

**10/2021. (IV. 8.) számú Polgármesteri Határozata**

**a Pétegisz Nonprofit Kft-nél az egészségügyi szolgálati jogviszonyt érintő további jogviszony engedélyezésével kapcsolatos eljárásról**

Tiszagyulaháza Község Önkormányzata Polgármestere az egészségügyi szolgálati jogviszonyról szóló 2020. évi C. törvény végrehajtásáról szóló 528/2020. (XI. 28.) Kormányrendelet 7. § (1) bekezdése f) pontjában előírtak érvényesítéséhez a PÉTEGISZ Nonprofit Zrt. (székhelye 4090 Polgár, Hősök útja 1.) működésével kapcsolatban

* támogatja, hogy az egészségügyi szolgálati munkaviszonyban álló munkavállalók tekintetében a további jogviszony létesítését engedélyező személy Tóth József Polgár város polgármestere legyen, és
* az „Eljárásrend a további munkavégzésre irányuló jogviszony létesítéséhez egészségügyi szolgálati munkaviszonyban lévő munkavállaló számára” dokumentumot az előterjesztés melléklete szerinti tartalommal elfogadja.

Polgármesterként a döntésből adódó szükséges intézkedések megtételéről gondoskodok.

**Határidő:** 2021. április 15. **Felelős:** Mikó Zoltán polgármester

K.m.f.

**Mikó Zoltán**

polgármester